[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 6.12.2007

COM(2007) 777 окончателен

2007/0271 (COD)

Адаптиране към процедурата по регулиране с контрол Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Регламент (ЕО) № 2150/2002 относно статистиката на отпадъците, по отношение на изпълнителните правомощия, предоставени на Комисията

(представена от Комисията)

ОБЯСНИТЕЛЕН МЕМОРАНДУМ

1. Контекст на предложението

1.1 Реформа на процедурите на комитологията

Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията[1], бе изменено с Решение 2006/512/ЕИО на Съвета от 17 юли 2006 г.[2]

Член 5а от измененото Решение 1999/468/ЕО въвежда нова процедура по регулиране с контрол, която да се прилага във връзка с мерки от общ характер, които имат за цел да изменят несъществени елементи от основен акт, приет съгласно процедурата, посочена в член 251 от Договора, включително като се премахнат някои от тези елементи или се добавят нови, несъществени елементи.

1.2. Приоритетно привеждане в съответствие и общо привеждане в съответствие

В съвместна декларация[3] Европейският парламент, Съветът и Комисията приеха списък с основни актове, които следва спешно да бъдат адаптирани към измененото решение, с цел в тях да се въведе новата процедура по регулиране с контрол (приоритетно привеждане в съответствие). За да може процедурата по регулиране с контрол да се прилага към другите актове, приети в съответствие с процедурата за съвместно вземане на решение, вече действащи в момента на влизане в сила на Решение 2006/512/ЕО, съвместната декларация призовава също за адаптиране на тези актове в съответствие с приложимите процедури (общо привеждане в съответствие).

Комисията се ангажира да предприеме разглеждане на всички тези актове, за да направи преди края на 2007 г. законодателни предложения с оглед тяхното адаптиране, ако е необходимо, към новата процедура по регулиране с контрол[4].

1.3. Спазван метод

Както бе посочено в съобщението на Комисията до Европейския парламент и Света от (…), Комисията предприе внимателно разглеждане на всички инструменти, приети в съответствие с процедурата за съвместно вземане на решение, с цел да установи тези, които упълномощават Комисията да приема мерки от общ характер, които имат за цел да изменят несъществени елементи от въпросния основен акт. Така Комисията установи над 200 акта, които подлежат на адаптиране.

Сред тези актове са някои, които са включени в програмата на Комисията за кодификация. Такъв е случаят с Регламент (ЕО) № 2150/2002 относно статистиката на отпадъците[5]. Адаптирането към новата процедура трябва да се осъществи, в зависимост от етапа, на който се намира процесът на кодификация, чрез превръщане на кодифицираното предложение в преработка или, както в този случай, чрез законодателно изменение.

2. Правни елементи на предложението

Адаптирането има за цел да въведе процедурата по регулиране с контрол, така, както е определена в член 5а от измененото Решение 1999/468/ЕО. В този конкретен случай Регламент (ЕО) № 2150/2002 предвижда, че Комисията е упълномощена да определя подходящите критерии за оценка на качеството, както и съдържанието на докладите за качество, да прилага резултатите от пилотните проучвания и да адаптира съдържанието на приложенията. Тъй като са от общ характер и имат за цел да изменят несъществени елементи от Регламент (ЕО) № 2150/2002, включително като го допълнят чрез добавяне на нови, несъществени елементи, тези мерки трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

Тъй като основният акт е регламент, адаптирането трябва да се осъществи посредством еквивалентен акт.

2007/0271 (COD)

Адаптиране към процедурата по регулиране с контрол Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Регламент (ЕО) № 2150/2002 относно статистиката на отпадъците, по отношение на изпълнителните правомощия, предоставени на Комисията

(текст от значение за ЕИП)

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Договора за създаване на Европейската общност, и по-специално член 285, параграф 1 от него,

като взеха предвид предложението на Комисията[6],

като взеха предвид становището на Европейския икономическия и социален комитет[7],

в съответствие с процедурата, предвидена в член 251 на Договора[8],

като имат предвид, че:

(1) Регламент (ЕО) № 2150/2002 на Европейския Парламент и на Съвета от 25 ноември 2002 г. относно статистиката на отпадъците[9] предвижда, че някои мерки се приемат в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията[10].

(2) Решение 1999/468/ЕО бе изменено с Решение 2006/512/ЕО, което въведе процедурата по регулиране с контрол, която да се прилага във връзка с мерки от общ характер, които имат за цел да изменят несъществени елементи от основен акт, приет съгласно процедурата, посочена в член 251 от Договора, включително като се премахнат някои от тези елементи или се добавят нови, несъществени елементи.

(3) Съгласно съвместната декларация на Европейския парламент, Съвета и Комисията относно Решение 2006/512/ЕО, за да може тази нова процедура да се прилага към вече действащите актове, приети съгласно процедурата, посочена в член 251 от Договора, те трябва да бъдат адаптирани съгласно приложимите процедури.

(4) По отношение на Регламент (ЕО) № 2150/2002 е целесъобразно по-специално да се упълномощи Комисията да определя подходящите критерии за оценка на качеството, както и съдържанието на докладите за качество, да прилага резултатите от пилотните проучвания и да адаптира съдържанието на приложенията. Тъй като са от общ характер и имат за цел да изменят несъществени елементи от Регламент (ЕО) № 2150/2002, включително като го допълнят чрез добавяне на нови, несъществени елементи, тези мерки трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

(5) Регламент (EО) № 2150/2002 следва да бъде съответно изменен,

ПРИЕХА НАСТОЯЩИЯ РЕГЛАМЕНТ:

Член 1

Регламент (ЕО) № 2150/2002 се изменя, както следва:

1. В член 1 параграф 5 се заменя със следния текст:

"5. Комисията създава сравнителна таблица между статистическата номенклатура на приложение ІІІ и списъка на отпадъците, който е създаден с Решение 2000/532/ЕО на Комисията. Тези мерки, които има за цел да изменят несъществени елементи от настоящия регламент, като го неговото допълнят, са приети в съответствие с процедурата по регулиране с контрол, посочена в член 7, параграф 3.“

2. В член 3 параграф 1 се заменя със следния текст:

"1. Държавите-членки, като спазват условията по отношение на качеството и точността, които следва да се определят съгласно втората алинея, придобиват данните, които са необходими за спецификация на характеристиките, изброени в приложения І и ІІ, по един от следните начини:

- проучвания,

- административни или други източници, като задълженията за докладване по силата на общностното законодателство за управление на отпадъците,

- процедури за статистическа оценка на основата на проби или оценки относно на отпадъците, или

- комбинация от тези средства.

Условията по отношение на качеството и точността се определят от Комисията. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.

За да се намалят трудностите при предоставяне на отговор, националните органи и Комисията имат достъп до източниците на административни данни, в съответствие с ограниченията и условията, определени от всяка държава-членка и от Комисията в съответните им области на компетентност.“

3. В член 5 параграф 4 се заменя със следния текст:

"4. На основата на заключенията от пилотните проучвания, Комисията информира Европейския парламент и Съвета за възможностите за събиране на статистически данни за дейностите и характеристиките, обхванати от пилотните проучвания за внос и износ на отпадъци. Необходимите мерки по прилагането се приемат от Комисията. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.“

4. Член 6 се заменя със следния текст:

„Член 6

Мерки по прилагането

1. Мерките, необходими за прилагането на настоящия регламент, се приемат в съответствие с процедурата, посочена в член 7, параграф 2.

Тези мерки се отнасят по-специално до:

а) получаването на резултати в съответствие с член 3, параграфи 2, 3 и 4, като се отчитат икономическите структури и технически условия в дадена държава-членка. Такива мерки могат да позволят на отделна държава-членка да не докладва определени позиции от разбивката, ако се докаже, че въздействието върху качеството на статистическите данни е ограничено. Във всички случаи, в които са предоставени дерогации, се събира общото количество отпадъци за всяка позиция, изброена в раздел 2, точка 1 и раздел 8, точка 1 от приложение І;

б) определянето на подходящия формат за предаване на резултатите от държавите-членки в срок от две години от датата на влизане в сила на настоящия регламент;

2. В съответствие с процедурата по регулиране с контрол, посочена в член 7, параграф 3, са приети мерките, които имат за цел да изменят или да допълнят несъществени елементи от настоящия регламент, които се отнасят по-специално до:

а) адаптирането към икономическото и техническото развитие в областта на събирането и статистическата обработка на данни, както и обработването и представянето на резултатите;

б) адаптирането на спецификациите, посочени в приложения І, ІІ и ІІІ;

в) определянето на подходящите критерии за оценка на качеството и съдържанието на докладите за качество, които са посочени в раздел 7 от приложения І и ІІ;

г) прилагането на резултатите от пилотните проучвания, съгласно член 4, параграф 3 и член 5, параграф 1.“

5. Член 7 се заменя със следния текст:

„Член 7

Комитет

1. Комисията се подпомага от Статистическия програмен комитет, учреден с член 1 от Решение 89/382/ЕИО, Евратом.

2. Когато се извършва позоваване на настоящия параграф, се прилагат членове 5 и 7 от Решение 1999/468/ЕО, като се имат предвид разпоредбите на член 8 от него.

Периодът, предвиден в член 5, параграф 6 от Решение 1999/468/ЕО, се определя на три месеца.

3. Когато се извършва позоваване на настоящия параграф, се прилагат член 5а, параграфи 1—4, и член 7 от Решение 1999/468/ЕО, като се имат предвид разпоредбите на член 8 от него.

4. Комисията представя на Комитета, учреден с Директива 2006/12/ЕИО, проека за мерки, които възнамерява да внесе в Статистическия програмен комитет.“

6. В член 8 думите „в член 7, параграф 2“ се заменят с думите „в член 7, параграф 3“.

7. Приложение I се изменя, както следва:

8. В раздел 2, точка 2 последното изречение се заменя със следния текст:

„На основата на заключенията от тези пилотни проучвания, Комисията приема необходимите мерки по прилагането. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.“

9. В раздел 7 точка 1 се заменя със следния текст:

"1. За всяка позиция, изброена в раздел 8 (дейности и домакинства), държавите-членки посочват процента, до който събраните статистически данни представляват съвкупността от отпадъци от съответната позиция. Минималното изискване за обхват се определя от Комисията. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.“

10. Приложение ІІ се изменя, както следва:

11. В раздел 7 точка 1 се заменя със следния текст:

"1. За характеристиките, изброени в раздел 3, и за всяка позиция от видовете операции, изброени в раздел 8, точка 2, държавите-членки посочват процента, който събраните статистически данни представляват от цялата съвкупност от отпадъци за съответната позиция. Минималното изискване за обхват се определя от Комисията. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.“

12. В раздел 8, точка 3 последното изречение се заменя със следния текст:

„На основата на заключенията от тези пилотни проучвания, Комисията приема необходимите мерки по прилагането. Тези мерки, които имат за цел да изменят несъществени елементи от настоящия регламент, като го допълнят, са приети в съответствие с процедурата по регулиране с контрол, посочена в член 7, параграф 3.“

Член 2

Настоящият регламент влиза в сила на двадесетия ден след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Европейския парламент За Съвета

Председател Председател

[1] ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

[2] ОВ L 200, 22.7.2006 г., стр. 11.

[3] ОВ C 255, 21.10.2006 г., стр. 1.

[4] PE 376.314v01-00 – A6-0236/2006 (декларация на Комисията, приложена към доклада на Европейския парламент).

[5] ОВ L 332, 9.12.2002 г., стр. 1. Регламент, последно изменен с Регламент (ЕО) № 1893/2006 (ОВ L 393, 30.12.2006 г., стр. 1).

[6] ОВ С …, стр. …

[7] ОВ С …, стр. …

[8] ОВ С …, стр. …

[9] ОВ L 332, 9.12.2002 г., стр. 1. Регламент, последно изменен с Регламент (ЕО) № 1893/2006 (ОВ L 393, 30.12.2006 г., стр. 1).

[10] ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).